Fargo (TV-serija)
Fargo je američka televizijska krimi serija, autora Noah Hawleya iz 2014. godine. Ova serija je lagana adaptacija istoimenog filma braće Coen iz 1996. godine. Oni su istovremeno i producenti serije. Početak prikazivanja u SAD-u, bio je 15. aprila 2014. na kanalu FX, a u Njemačkoj i Austriji već u septembru na Netflixu. U julu 2014. godine FX je snimio drugu sezonu, sa ukupno deset epizoda, koje se prikaziju od oktobra 2015. godine. Radnja druge sezona, kao i likovi je neovisna od radnje u prvoj sezoni. Prva sezona serije je 2015. nagrađena nagradama Emmy: za najbolju kratku seriju, 2 Emmyja za najboljeg režisera, najbolji scenario, 2 za najboljeg glavog glumca, te sa 2 za najboljeg sporednog glumca sve u kategoriji kratke serije ili televizijskog filma. Nagrada Zlatni globus, dodijeljena je seriji na 72. dodjeli "Zlatnog globusa" 2015. u kategoriji za najbolju kratku seriju, te Billyju Thorntonu za najboljeg glavng glumca u kategoriji kratke serije ili televizijskog filma.